作者：李曾伯
词牌/韵律：贺新郎

paragraphs: 将谓霏微雨。
恍朝来、虚檐生白，寒侵冒絮。
拟和盐花凌谢韫，巧思翻成金注。
谁寄我、雪车冰柱。
酿熟羊羔炉拥兽，羡画楼、金帐调宫羽。
人应共，回风舞。
围场校猎淮云暮。
记当时、银杯缟带，网禽罝兔。
老去不禁鞍马力，独对愁吟似甫。
问一棹、剡溪何处。
愿与铁衣春解戍，把梁园、旧话供儿语。
孤梅外，梦魂度。